Այսօր պաշտպանության նախարար Վիգեն Սարգսյանը լրագրողներին հայտնեց այն մասին, որ ՀՀ ԶՈՒ գլխավոր շտաբի պետի տեղակալ, գեներալ Հայկազ Բաղմանյանը աշխատանքից ազատման դիմում է ներկայացրել: Ընդ որում, նախարարն այդ բանը ասաց փոքր-ինչ այլ երանգավորմամբ` նշելով, որ Բաղմանյանը դիմումը գրել է իր հորդորով: Իսկ հետո հավելեց, թե ազատման գլխավոր պատճառը աշխատանքային պարտականություններում թերանալն է: